CELEX: 32016D0296
Language: da
Date: 2016-02-29 00:00:00
Title: Rådets afgørelse (EU, Euratom) 2016/296 af 29. februar 2016 om udpegelse af efterfølgeren for et medlem af det udvalg, der er omhandlet i artikel 255 i traktaten om Den Europæiske Unions funktionsmåde

2.3.2016   
            
            
               DA
            
            
               Den Europæiske Unions Tidende
            
            
               L 55/14
            
         RÅDETS AFGØRELSE (EU, Euratom) 2016/296
   af 29. februar 2016
   om udpegelse af efterfølgeren for et medlem af det udvalg, der er omhandlet i artikel 255 i traktaten om Den Europæiske Unions funktionsmåde
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 255, stk. 2,
   under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1,
   under henvisning til initiativ fra Domstolens præsident af 27. januar 2016, og
   ud fra følgende betragtninger:
   
               (1)
            
            
               I henhold til artikel 255, stk. 1, i traktaten om Den Europæiske Unions funktionsmåde blev der nedsat et udvalg, der skal afgive udtalelse om kandidaternes kvalifikationer til at udøve embederne som dommer og generaladvokat ved Domstolen og Retten, inden medlemsstaternes regeringer foretager udnævnelserne (»udvalget«).
            
         
               (2)
            
            
               Ved afgørelse 2014/76/EU (1) udpegede Rådet de syv medlemmer af udvalget for en periode på fire år, der ophører den 28. februar 2018.
            
         
               (3)
            
            
               Ved skrivelse af 27. januar 2016 meddelte Domstolens præsident formanden for Rådet, at Péter PACZOLAY var trådt tilbage fra sit hverv som medlem af udvalget med virkning fra den 21. januar 2016.
            
         
               (4)
            
            
               I samme skrivelse af 27. januar 2016 foreslog Domstolens præsident udnævnelsen af Mirosław WYRZYKOWSKI som efterfølger for Péter PACZOLAY for den resterende del af dennes mandatperiode i overensstemmelse med punkt 3 i forretningsordenen for udvalget, som er fastsat i bilaget til Rådets afgørelse 2010/124/EU (2) —
            
         VEDTAGET DENNE AFGØRELSE:
   Artikel 1
   Mirosław WYRZYKOWSKI udpeges til medlem af det udvalg, der er omhandlet i artikel 255 i traktaten om Den Europæiske Unions funktionsmåde, for en periode, der ophører den 28. februar 2018.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 29. februar 2016.
      
         
            På Rådets vegne
         
         H.G.J. KAMP
         
            Formand
         
      
   
   
      (1)  Rådets afgørelse 2014/76/EU af 11. februar 2014 om udpegelse af medlemmerne af det udvalg, der er omhandlet i artikel 255 i traktaten om Den Europæiske Unions funktionsmåde (EUT L 41 af 12.2.2014, s. 18).
   
      (2)  Rådets afgørelse 2010/124/EU af 25. februar 2010 om forretningsordenen for det udvalg, der er foreskrevet i artikel 255 i traktaten om Den Europæiske Unions funktionsmåde (EUT L 50 af 27.2.2010, s. 18).